Optogenetica
Optogenetica (de verbis graecis ὀπτικός, visum attingens, et γενεά genesis) est in neuroscientia technologia biologica ad genetice cellulas, neuronos imprimis, modificatas gubernandas expressu ad lucem accipiendam canales ionticos, ut et cellularum vivarum et neuronorum activorum reactiones examinet. Igitur in neuronis optogenetica est neuromodulatio lucis ope. Optogenetica, annis 2002 et 2003 inventa, methodos opticae et geneticae conducit. Claves optogenetici ("actuatores") sunt canales ut rhodopsinum, halorhodopsinum, archaerhodopsinum, sed ad effectus imaginesve captandos receptoria optogenetica ("sensores") calcii (GCaMP - calcii indicator), vesicularum synapticarum liberationis (synapto-pHluorinum), neurotransmissoris (GluSnFRs), tensionis electricae membranarum (Arc Lightning, ASAP1) serviunt.